《林子长录旧诗来觅酒因送似之》
宋代·虞俦

酒者忘忧物，难教与愿违。未能聊尔耳，时复一中之。

全醉无乘聊，偏醒有是非。兵厨那可恋，州绂屡交驰。

莫讶台无馈，相逢盖有时。留髡从昔惯，舍盖有谁知。

短棹能来往，经年慰别离。何尝有此客，了事笑痴儿。

作者简介：虞俦，生卒年月不详，字寿老，宁国(今属安徽）人。南宋政治家，文学家。隆兴初进人太学，中进士。曾任绩溪县令，湖州、平江知府。庆元六年（1200）召入太常少卿，提任兵部侍郎。工诗文，著有《尊白堂集》24卷，清修《四库全书》收录其部分诗文。如其词《满庭芳》：色染莺黄，枝横鹤瘦，玉奴蝉蜕花间。铅华不御，慵态尽欹鬟。